Meteyo: Leson sou anviwònman sezon siklòn 2012 lan
Pi gwo dega siklòn fe an Ayiti depi dènye 30 lane sa yo se inondasyon e sezon siklòn 2012 lan pat soti nan lojik sa. Rezon inondasyon sa yo se pwoblèm debwazman nan tèt mòn yo avèk kanalizasyon ki pa janm byen jere nan gwo vil nou yo. Leson pou n tire yo kle fòk nou aji sou de bagay si nou vle diminye fòs inondasyon lè gen siklòn se aji sou debwazman ak sou yon pi bon jesyon sistèm kanalizasyon vil nou yo.
Depi plizyè lane y ap pale de rebwazman nan peyi a san rete men rezilta yo sanble pa twò gwo ke sa. Men tout moun ap dakò se paske pwoblèm lan mal abòde ki lakòz tout pil echèk divès kanpay rebwazman sa yo. Kisa ki ta dwe fèt ? Ki metòd otorite yo ta dwe itilize pou rebwaze epi repare basen vèsan nou yo ?
Jean Came Poulard @meteyo publié par Jean Came Poulard @ 20:15 0 commentaires